62024TO0045_INF
Rettens kendelse (Syvende Afdeling) af 25. februar 2025 –ePURE og Pannonia Bio mod Parlamentet og Rådet
(Sag T-45/24)
»Annullationssøgsmål – energi – forordning (EU) 2023/2405 – forpligtelse for flybrændstofleverandører til at sikre, at alt det flybrændstof, der stilles til rådighed for luftfartøjsoperatører i hver EU-lufthavn, indeholder minimumsandele af bæredygtige flybrændstoffer – ikke individuelt berørt – afvisning«
Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – kriterier – forordning, der fastsætter harmoniserede regler for anvendelse og levering af bæredygtige flybrændstoffer – forordning, der pålægger flybrændstofleverandører at stille brændstoffer, der skal indeholde en minimumsandel af bæredygtige flybrændstoffer, til rådighed for luftfartøjsoperatører i EU-lufthavnene – udelukkelse af biobrændstoffer, der er produceret af fødevare- og foderafgrøder og mellemafgrøder – søgsmål anlagt af en producent og leverandør i Unionen af ethanol fra vedvarende energikilder fremstillet af afgrøder, affald og restprodukter – ikke individuelt berørt – søgsmål anlagt af en sammenslutning, der overvejende er sammensat af medlemmer, der producerer og leverer ethanol fra vedvarende energikilder i Unionen – ikke individuelt berørt – afvisning
[Art. 263, stk. 4, TEUF; Europa-Parlamentets og Rådets forordning 2023/2405, art. 3, punkt 8, litra c), og art. 4, stk. 1, 4 og 5, samt bilag I]
(jf. præmis 25-30, 35-46 og 67-80)
Konklusion
1)
Søgsmålet afvises.
2)
Det er ufornødent at træffe afgørelse om interventionsbegæringerne fra Europa-Kommissionen, Renewable Fuels Association, Growth Energy, U. S. Grains Council og LanzaJet.
3)
ePURE, de Europese Producenten Unie van Hernieuwbare Ethanol og Pannonia Bio Zrt. bærer deres egne omkostninger og betaler Europa-Parlamentets og Rådet for Den Europæiske Unions omkostninger med undtagelse af de omkostninger, som disse institutioner har afholdt i forbindelse med interventionsbegæringerne.
4)
Parlamentet, Rådet og de interventionssøgende, der er nævnt i nærværende domskonklusions punkt 2, bærer hver deres egne omkostninger i forbindelse med interventionsbegæringerne.